Diari Oficial de la Generalitat Valenciana


Sumari del DOGV 9140, del 02-08-2021 (2021/7438)

Informació pública addicional del tràmit de participació pública i consultes de la nova versió preliminar del Pla parcial 1/1 «Eixample de Llevant».
----------------------------------------------------------------------------------------------------------------------------------------------------

### Dades del document

Número de DOGV
:   9140

Data del DOGV
:   02-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/7438


Data del document
:   14-07-2021

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * pla d'urbanisme
    * administració local

Informació pública addicional del tràmit de participació pública i consultes de la nova versió preliminar del Pla parcial 1/1 «Eixample de Llevant». [2021/7438]  
Per la Resolució número 2342/2021, de data 8 de juny de 2021, s'ha resolt sotmetre a informació pública addicional la nova versió preliminar del Pla parcial 1/1 «Eixample de Llevant» del Pla general municipal d'ordenació de Benidorm 1990, amb els canvis introduïts derivats dels informes municipals i sectorials emesos durant el període d'informació pública, juntament amb els seus annexos: 01. Estudi ambiental i territorial estratègic, 02. Estudi de demanda de recursos hídrics, 03. Estudi d'integració paisatgística, 04. Estudi d'inundabilitat, 05. Estudi de trànsit i mobilitat sostenible, 06. Estudi acústic, 07. Memòria de viabilitat econòmica, 08. Memòria de sostenibilitat econòmica, 09. Informe de gènere i 010. Pla de participació pública, per un període addicional de vint dies, a comptar des de l'endemà de la data de publicació d'aquest anunci en el Diari Oficial de la Generalitat Valenciana, durant els quals s'admetran, per a examen i consideració, noves al·legacions referides als canvis proposats; podran inadmetre's les que reiteren arguments i redunden en aspectes prèviament informats.  
  
Durant aquest termini la documentació estarà a la disposició del públic interessat en el Departament de Planejament i Gestió en la planta quarta de l'edifici situat a la plaça de Ses Majestats els Reis d'Espanya, núm. 1, 03659-Benidorm, en horari de 09.00 a 14.00 hores. Així mateix podrà consultar-se en la pàgina https://benidorm.org/es/ayuntamiento/concejalias/urbanismo/administracion-urbanistica/planeamiento-y-gestion/informacion-publica.  
Les al·legacions, suggeriments o observacions han de dirigir-se i remetre's, perquè siguen considerades, al departament municipal esmentat en el paràgraf anterior, sense perjudici del que es disposa en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
Tot això en compliment d'allò que s'estableix en els articles 16 a 18 de la Llei 27/2006, de 18 de juliol per la qual es regulen els drets d'accés a la informació, de participació pública i d'accés a la justícia en matèria de medi ambient; els articles 21 a 23 del Decret 97/2010, d'11 de juny, del Consell, pel qual es regula l'exercici del dret d'accés la informació ambiental i de participació pública en matèria de medi ambient de la Comunitat Valenciana; articles 11 i 12 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
Cosa que s'anuncia per a general coneixement, de conformitat amb el que s'estableix en l'article 53 de la Llei 5/2014, de 25 de juliol, de la Generalitat d'ordenació del territori, urbanisme i paisatge, en concordança amb l'article 83 de la Llei 29/2015, d'1 d'octubre, del procediment administratiu comú de les administracions públiques.  
  
Benidorm, 14 de juny de 2021.- La regidora delegada d'Urbanisme: Lourdes Caselles Doménech.